Iwaṭṭasen

Iweṭṭasen (s tifinaɣ : ⵉⵡⵟⵟⴰⵙⵏ ) d yiwet n tewsit (taqbilt) tamaziɣt yeṭṭafaren afurk n yiznasen , nebḍen (ḥekmen) Ameṛṛuk deg tallit ger n 1472 d 1541 . Iwaṭṭasen ulin ɣer udabu deffir n uɣelluy n Wayt Mrin . D acu kan, ass mi inebḍen Yiwaṭṭasen timura tinselmin n Tefriqt n Ugafa, tufa-tent-id tegnit ɣlint yakki di tallit n urakam (ḍḍeɛfan), yerna Ispenyuliyen d Yipuṛtugaliyen llan ẓeddmen-d ɣef teftisin n Tefriqt n Ugafa akken ad ṭṭfen timdinin i d-yezgan ɣef yiri n yilel (ɣef umedya, Ipuṛtugaliyen ṭṭfen timdinin n Sebta d Tin Iggi deg useggas n 1471 ). Tallit n Yiwaṭṭasen d tin i d-yusan deg wakud n uɣelluy n tgelda n Ɣernaṭa deg useggas n 1492 ayen i d-iglan s ufukku n udabu n yinselmen deg Wandalus .

Ddaw n udabu n Yiwaṭṭasen, yebded (yeḥbes) unnerni n temdinin n Umeṛṛuk, yerna simal tella tettnerni tezmert n Yespenyuliyen d Yipuṛtugaliyen deg Tefriqt n Ugafa, ayen yeǧǧan tawacult n Yiseɛdiyen ad kkren deg useggas n 1541 w ad sseɣlin awanak n Yiwaṭṭasen.

Umuɣ n yinelmaden iweṭṭasen

Imniren